《送汪大尹考绩》
明代·白圻

华亭尽道使君贤，尊酒清江送客船。渺渺白波添宿雨，离离碧树带晴烟。

上书久拟三千牍，献绩先归尺五天。明到玉京秋未老，绣衣骢马著先鞭。

作者简介：白圻（1466—1517），明常州府武进人，字辅之。白昂子。成化二十年进士。授南京户部主事，历浙江布政司参议，奏免长兴县被灾农田赋额。累迁右副都御史总督南京粮储，疏请革冗费冗食以平衡收支，颇切时宜。